La presentació de la sol·licitud està fora de termini.
Documentació que cal presentar en el pas 1, Sol·licitar la subvenció:
S'ha de presentar una sol·licitud separada per a cada programa de recerca per al qual es demana l'ajut.
Memòria cientificotècnica, en què es descrigui la proposta en l'àmbit de la recercai innovació en el qual s'incorpora el científic o científica o el tecnòleg o tecnòloga, d'acord amb el model normalitzat.
Currículum de l'investigador o investigadora principal, d'acord amb el model normalitzat que es pot crear/descarregar a través de la pàgina web de la Fundació Espanyola per a la Ciència i la Tecnologia.
Important: la memòria cientificotècnica i el currículum de l'investigador o investigadora principal no tenen caràcter esmenable un cop finalitzat el període de presentació de sol·licituds.
El grup de recerca receptor ha d'estar dirigit per un investigador o investigadora principal que tingui una trajectòria reconeguda en el camp d'estudi específic i que pertanyi a un IRS, que actua com a centre coordinador de l'activitat científica.
Un grup de recerca específic pot participar només en un sol programa per cada modalitat.
Requisits de l'entitat beneficiària:
L'objecte social de l'entitat ha de ser conforme amb l'actuació subvencionable d'acord amb els programes en funció dels quals es demana la subvenció.
L' entitat ha d'estar donada d'alta en el cens de l'impost sobre activitats econòmiques en els supòsits en què sigui obligatori, i ha d'estar inscrita, si escau, en el registre corresponent.
En el cas que l'entitat tingui una plantilla igual o superior a cinquanta persones, cal que compleixi el que estableix l'article 42 del Reial decret legislatiu 1/2013, de 24 d'abril, pel qual s'aprova el Text refós de la Llei general de drets de les persones amb discapacitat i de la seva inclusió social i, si escau, el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat.
En el cas que l'entitat tingui una plantilla igual o superior a vint-i-cinc persones, cal que presenti una declaració dels mitjans que s'utilitzen per prevenir i detectar casos d'assetjament sexual i d'assetjament per raó de gènere, i per intervenir-hi, d'acord amb l'article 29 de la Llei 5/2008, del 24 d'abril, del dret de les dones a eradicar la violència masclista.
Ha de complir el que estableixen els articles 33 i 36.4 de la Llei 1/1998, de 7 de gener, de política lingüística.
No es pot trobar en cap de les circumstàncies que preveu l'article 13.2 i 3 de la Llei 38/2003, de 17 de novembre, general de subvencions.
No pot haver estat sancionada per una resolució ferma, durant els últims tres anys, per la comissió d'una infracció greu en matèria d'integració laboral de les persones discapacitades, o per la comissió d'una infracció molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost, i la Llei 31/1995, de 8 de novembre, de prevenció de riscos laborals.
No ha haver estat sancionada o condemnada per una resolució administrativa o sentència ferma, durant els últims tres anys, per haver exercit o tolerat pràctiques laborals considerades discriminatòries per raó de sexe o de gènere, de conformitat amb la Llei 17/2015, del 21 de juliol, d'igualtat efectiva d'homes i dones.
Cal que disposi dels mitjans humans i materials necessaris i que tingui assignats els recursos econòmics necessaris per realitzar l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre.
No ha d'haver rebut ni demanat subvencions per la mateixa activitat que puguin atorgar l'Administració de la Generalitat de Catalunya, l'Administració de l'Estat o les altres administracions públiques o ens de naturalesa pública o privada, nacionals o internacionals.
Cal que compleixi la normativa sobre propietat intel·lectual.
En el cas d'associacions i fundacions, ha de tenir adaptats els seus estatuts d'acord amb la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
En el cas de les fundacions, ha de complir el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
S'ha d'adherir al codi ètic que s'incorpora com a annex 2 de les bases reguladores d'aquestes subvencions, i que recull l'annex de l'Acord del Govern GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord del Govern GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre, a l'empara del que estableix l'article 55.2 de la Llei 19/2014, del 29 de desembre, de transparència, accés a la informació pública i bon govern.
En el cas de les subvencions per a accions pluriennals, cal que acrediti documentalment que el projecte té continuïtat almenys durant el període per al qual s'ha sol·licitat la pluriennalitat, amb indicació dels fons de finançament previstos, així com la viabilitat econòmica per desenvolupar el projecte durant el període per al qual se sol·licita la pluriennalitat.
En el cas de projectes o actuacions que impliquin contacte habitual amb menors, ha de presentar una declaració responsable conforme es disposa de les certificacions que regula l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi civil i de la llei d'enjudiciament criminal, o bé conforme s'han sol·licitat prèviament a la publicació de la proposta de resolució provisional de concessió, per acreditar que el personal de les entitats les activitats de les quals suposin l'accés i exercici en les professions, oficis i activitats que impliquin contacte habitual amb menors no ha estat condemnat per cap sentència ferma respecte a delictes contra la llibertat i indemnitat sexual, que inclouen l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita al projecte, es compromet a fer la comprovació oportuna pel que fa al cas.
Les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant una declaració responsable, la informació relativa a les retribucions dels seus òrgans de direcció o administració, per tal que l'òrgan concedent les faci públiques.
Ha de disposar d'un protocol únic signat pels diversos centres participants i el centre coordinador del programa.
Aquest protocol s'ha d'aportar amb la justificació de la primera anualitat.
Ha de complir els requisits d'aquestes bases generals, així com qualsevol altra obligació legal o reglamentària que pugui afectar-los.
Cal que compleixi els principis i les disposicions legals i reglamentàries vigents i, en concret, els del punt 4 de la convocatòria.
Ha de disposar de l'informe de la comissió de recerca o òrgan equivalent del centre al qual pertanyi l'investigador o investigadora principal, que ha de declarar la viabilitat dels programes en tots els seus termes.
Cal que disposi dels informes i les autoritzacions del comitè ètic de recerca clínica i els altres òrgans col·legiats responsables de vetllar pel compliment dels convenis i les normes existents en matèria de recerca que es considerin necessaris.
En cas que no es disposi d'aquest informe en el moment de finalització del termini de sol·licitud, n'hi ha prou de disposar del certificat de presentació a l'esmentat Comitè, sempre i quan el dit informe estigui emès en el moment de la publicació de la convocatòria.
Requisits de les persones participants en els equips de recerca:
Han de tenir formalitzada la seva vinculació funcionarial, estatutària, laboral o de formació remunerada amb qualsevol de les entitats que poden presentar sol·licituds a aquesta actuació, com a mínim durant tot el període comprès entre el termini per a la presentació de sol·licituds i el moment de la resolució de concessió.
Al moment que perdin aquesta vinculació amb posterioritat a la notificació de la resolució de concessió, deixen de pertànyer a l'equip de recerca.
En casos excepcionals, quan la seva contribució es consideri necessària per a la viabilitat del programa, els equips de recerca poden incorporar personal la vinculació contractual del qual sigui amb entitats sense domicili social a Catalunya.
Aquest tipus de personal no pot superar el 25% del total dels membres de l'equip.
Requisits dels investigadors principals:
Han de pertànyer a la plantilla de l'entitat sol·licitant o d'alguna de les que estableix l'article 6.2 i tenir-hi formalitzada la seva vinculació funcionarial, estatutària o laboral, com a mínim durant tot el període comprès entre el termini per a la presentació de sol·licituds i el moment de la resolució de concessió.
La pèrdua de la vinculació de l'investigador o investigadora principal abans de la resolució de concessió en determina la baixa en el programa, i no és possible substituir-lo, la qual cosa comporta que no es faci la valoració del programa i es desestimi la sol·licitud.
No poden estar realitzant un programa de FSE, ni un contracte de formació predoctoral o de perfeccionament postdoctoral de qualsevol naturalesa (contractes Sara Borrell, Juan de la Cierva, o contractes de programes de les comunitats autònomes), ni un contracte Río Hortega de formació en recerca per a professionals que hagin finalitzat la FSE.
Han de tenir dedicació única al programa sol·licitat dins de cada modalitat.
No es pot estar immers en cap dels supòsits que preveu el règim d'incompatibilitats que estableix el punt 42 de la convocatòria.
El règim d'incompatibilitats el fixa el nombre de programes en els quals participa un investigador o investigadora, així com la seva dedicació als programes, i és el següent:
S'entén per dedicació única la participació en una única sol·licitud per cada modalitat d'un programa específic.
S'entén per dedicació compartida la participació en un màxim de dues sol·licituds per modalitat.
No s'aplica el sistema d'incompatibilitats que fa referència a actuacions finançades pels programes del Pla estatal de recerca científica i tècnica, ni específicament les actuacions finançades per l'Acció estratègica en salut de l'Institut de Salut Carlos III.
L'Administració està facultada per verificar les dades declarades.
La inexactitud, falsedat o omissió de caràcter essencial en qualsevol dada o document que acompanyi aquesta declaració comporten, amb l'audiència de la persona interessada, que es deixi sense efecte aquest tràmit i impedeixen l'exercici del dret o l'activitat afectada des del moment en què es coneixen.
L'entitat coordinadora sol·licitant ha de presentar una sol·licitud per a cada programa per al qual demana un ajut.
Són susceptibles de finançament els programes de qualitat contrastada que tinguin com a objectius principals els següents:
Per a la modalitat de medicina personalitzada: desenvolupar models d'atenció sanitària dirigits a pacients específics, i prioritzar-hi les àrees temàtiques de l'oncologia i les malalties minoritàries, utilitzant el coneixement derivat de les tecnologies denominades òmiques i que permeti la integració de les ciències clíniques, la capacitat d'estudi del genoma humà i la capacitat d'integració i anàlisi de la informació genòmica, en un model únic en què la col·laboració interdisciplinària de diferents equips de recerca permeti abordar tot el contínuum de coneixement que va des de la seqüenciació del genoma fins a la pressa de decisions en situacions clíniques específiques.
Per a la modalitat de medicina regenerativa: desenvolupar estratègies dirigides a implementar la medicina regenerativa i la teràpia cel·lular com una eina de l'arsenal terapèutic, fent èmfasi a establir actuacions especifiques interdisciplinàries entre investigadors clínics i investigadors bàsics i potenciar les estructures i els grups de recerca de Catalunya especialistes en medicina regenerativa per tal d'incrementar-ne la visibilitat en l'àmbit internacional.
Per a la modalitat de recerca clínica cooperativa independent: crear eines i estratègies per millorar el coneixement de la recerca clínica i la clinicoepidemiològica a Catalunya no vinculada a la industria farmacèutica i la seva projecció tant interna com externa, així com facilitar i promoure l'associació d'interessos entre les diferents institucions de recerca del territori, per tal d'aprofitar al màxim les sinèrgies en recerca clínica de qualitat, amb l'objectiu de convertir Catalunya en un referent internacional.
En aquesta modalitat es prioritzen la recerca clínica i la clinicoepidemiològica independent sobre problemes d'alt impacte en la salut de la ciutadania i el que derivin de problemes de salut pública.
Per a la modalitat d' estudis de cohorts: promoure l'agregació d'equips de recerca de diferents institucions per explotar el coneixement epidemiològic derivat de l'anàlisi de cohorts poblacionals i de cohorts de patologies especifiques existents a Catalunya que aportin coneixements de valor en el desenvolupament de la historia natural de les malalties com una eina de recerca epidemiològica que Catalunya pugui aportar al conjunt de la comunitat científica global.
Les despeses subvencionables són les que indica el punt 38 de la convocatòria.
En tot cas han de ser despeses que de manera inequívoca responguin a la naturalesa de l'activitat subvencionada.
L'avaluació de les sol·licituds de l'acció instrumental dels programes de recerca orientats es realitza conforme als criteris següents:
A.Valoració dels equips de recerca: fins a 25 punts.
Es valoren: historial científic (projectes, publicacions i patents) de l'investigador o investigadora principal i de l'equip de recerca en relació amb la temàtica del programa; participació en programes internacionals de R+D+i; qualitat i lideratge; capacitat formativa de l'investigador o investigadora principal i dels equips i finançament obtingut de recursos humans en convocatòries competitives.
Resultats previs obtinguts en l'àmbit del programa; trajectòria contrastada o potencial de l'investigador o investigadora principal i de l'equip de recerca en el desenvolupament de les activitats de R+D+i en l'àmbit específic del programa.
B. Valoració del programa: fins a 75 punts.
Es valoren: qualitat, viabilitat, rellevància, interès, aplicabilitat i capacitat de transferència del programa des de la ciència bàsica a la ciència clínica; capacitat de les institucions participants d'aportar les competències necessàries pel desenvolupament del programa; capacitat del programa per generar millores en la prevenció, diagnòstic i tractament de les malalties i en les activitats de promoció de la salut pública i els serveis de salut i per generar sinergies, impulsar el talent i l'ocupabilitat i enfortir les estructures de governança que agreguin les capacitats cientificotècniques dels centres assistencials a Catalunya; impacte; qualitat del programa de formació; pla de difusió i de transferència de tecnologia i de resultats; adequació de la proposta als objectius i les prioritats que estableix el PERIS en les diferents actuacions i complementarietat de la proposta amb altres actuacions de R+D+i nacionals, internacionals o autonòmiques.
En el cas dels investigadors de la categoria a) que estableix el punt 20, se'n valora especialment la capacitat de lideratge, reflectida en la posició d'autoria de correspondència de les seves comunicacions o publicacions.
La composició dels equips que formen part de cada programa ha de ser, com a mínim:
Medicina regenerativa: 3 grups de recerca i 3 institucions.
Recerca clínica cooperativa independent: 3 grups de recerca i 3 institucions.
Estudis de cohorts: 2 grups de recerca i 2 institucions
El nombre màxim de sol·licituds és el següent:
Medicina regenerativa: 2 sol·licituds per a la fundació que gestioni l'activitat de recerca del IRS.
Recerca clínica cooperativa independent: 4 sol·licituds per a la fundació que gestioni l'activitat de recerca del IRS.
Estudis de cohorts: 4 sol·licituds per a la fundació que gestioni l'activitat de recerca del IRS.
Podeu consultar el següent apartat sobre els Ajuts i subvencions a Catalunya, on trobareu informació sobre la normativa específica, l'accés als tràmits per temàtica i dades sobre les convocatòries i les concessions, entre altres.
En aquest cas, la signatura de la sol·licitud també implica la signatura dels documents que s'hi adjunten.Prèviament, cal que descarregueu, empleneu i deseu els documents que han d'anar annexos al formulari de sol·licitud.
Cal que signeu el formulari principal amb un certificat digital de persona jurídica, de persona física vinculada a una persona jurídica o bé de persona física.
Per emplenar correctament els formularis cal que els deseu, en format PDF, al vostre ordinador amb el nom que vulgueu i els obriu amb una versió actualitzada del programa Adobe Reader (versió 9.1 o superior).
És important que recordeu la carpeta on heu desat els fitxers.
En cas de dubte sobre la tramitació en línia, consulteu els subapartats Com tramitar en línia i recomanacions de Privacitat i seguretat disponibles a l'apartat Tràmits del portal Gencat o bé truqueu al 012.
Podeu sol·licitar un servei assistit per ajudar-vos a emplenar i tramitar la documentació telemàticament, posant-vos en contacte amb la unitat de tramitació mitjançant l'adreça de correu electrònic [EMAIL] o telefonant al 93 556 61 03, 93 556 61 72 o 93 227 29 44, de 9 a 14 h.
En aquest cas, la signatura de la sol·licitud també implica la signatura dels documents que s'hi adjunten.
S'ha de presentar una sol·licitud separada per a cadascun dels programes per als qual es demana l'ajut.
Prèviament, cal que descarregueu, empleneu i deseu els documents següents, que han d'anar annexos al formulari de sol·licitud:
Important: La memòria cientificotècnica, el currículum de l'investigador/a principal i el currículum del candidat/a a incorporar no tenen caràcter esmenable un cop finalitzat el període de presentació de sol·licituds.
Aspectes importants per emplenar el formulari de sol·licitud
A l'apartat de "Dades d'identificació de la persona, institució o entitat sol·licitant", heu de mantenir seleccionat el tipus de persona "Persona jurídica" que està seleccionat per defecte.
Després de l'apartat "Dades de la proposta, projecte o programa de recerca i innovació en salut", i abans de l'apartat "Sol·licitud de la bestreta del 80% de la subvenció atorgada", hi trobareu dades específiques de cadascuna de les línies de la convocatòri Només heu d'emplenar les dades de la línia concreta per la qual demaneu la subvenció.
A l'apartat de "Subvencions per a la recerca i innovació 2017-2019", cal que doneu d'alta un bloc d'informació per a cadascuna de les anualitats per a les quals se sol·licita la subvenció.
És a dir, que cal que empleneu les dades per a l'any 2017, per a l'any 2018 i per a l'any 2019.
Si es vol la bestreta del 80% de la subvenció, cal marcar la casella "Sol·licitud de la bestreta del 80% de la subvenció atorgada".
A l'apartat "Declaració d'altres subvencions o ajuts per a la mateixa activitat procedent d'altres departaments, administracions i entitats públiques o privades", a l'epígraf "Ha rebut o demanat altres ajuts per la mateixa finalitat", heu de marcar l'opció "No".
A l'apartat de "Declaració" cal indicar l'opció que aplica a l'entitat sol·licitant a cadascuna de les declaracions en les matèries següents: ocupació de persones discapacitades, prevenció de riscos laborals i retribucions dels càrrecs directius.
El codi ORCID, el qual es demana per a cada membre de l'equip investigador a la memòria cientificotècnica, consisteix en un codi digital que identifica unívocament cada investigador o investigadora.
El podeu demanar/consultar a la web de l'organització ORCID.
En tot cas no és obligatori emplenar aquest camp del formulari.
Un cop enviat el formulari amb els seus annexos, rebreu una comunicació amb una marca verda, un número de cas i un arxiu d'acusament de rebuda.
Així mateix, cal que el relacioneu amb el codi de l'expedient que li dona l'aplicació de gestió de subvencions (Tramitador d'Ajuts i Subvencions, TAIS) i que té el format similar al següent: SLT002/16/00XXX, on SLT002 és la convocatòria, 16 són els dos darrers dígits de l'any de publicació de la convocatòria i 00XXX és el numèric que identifica l'expedient en concret (les "X" són números).
En aquest cas podeu presentar les esmenes a la sol·licitud mitjançant aquesta modalitat.
En el procediment de concessió de les subvencions amb concurrència competitiva hi ha diferents passos en els quals l'Administració es posa en contacte amb l'entitat sol·licitant, ja sigui per requerir-li informació o documents, ja sigui per comunicar-li informació, o bé per notificar-li un acte administratiu.
En funció del pas i de la resposta a rebre, l'Administració dona diferents respostes per diferents canals.
La resposta es pot rebre per diferents vies:
3.1.Publicació al Tauler electrònic de l'Administració de la Generalitat de Catalunya
Es publiquen al Tauler electrònic de l'Administració de la Generalitat de Catalunya les Resolucions següents:
A) La Resolució provisional d'admesos i exclosos esmenables (en aquest cas indicant explícitament els defectes que cal esmenar per ser admès).
Passat el termini d'esmenes es publica:
B) La Resolució definitiva d'admesos i exclosos
C) La resolució provisional de concessió i denegació.
Un cop presentades les cartes d'acceptació i reformulació del projecte (si és el cas), o bé les al·legacions, s'hi publica:
D) La Resolució definitiva de concessió i denegació, que inclou la llista de reserva.
Inclou també les resolucions de desistiment.
Aquestes publicacions substitueixen la notificació individual i tenen els mateixos efectes.
Durant el procediment de concurrència i també un cop concedida la subvenció, l'Administració pot requerir documentació directament a l'entitat sol·licitant, i en aquest cas ho fa mitjançant notificació electrònica.
Així mateix, les notificacions d'altres actes administratius es realitzen a través d'aquest mitjà.
Les comunicacions d'informació informals es poden realitzar mitjançant correu electrònic, sense que aquestes tinguin cap valor jurídic en el procediment.
Vegeu les diferents respostes als passos descrits cronològicament:
De la finalització del termini de presentació de la sol·licitud a la resolució provisional de concessió
De la resolució provisional de concessió a la resolució definitiva de concessió
De l'execució a la justificació i el pagament
A) Resolució amb la relació provisional d'admessos i exclosos esmenables
Finalitzat el termini de presentació de les sol·licituds, l'òrgan instructor fa pública al Tauler electrònic de l'Administració de la Generalitat de Catalunya una resolució provisional amb la relació de les sol·licituds admeses i de les que, sense que hagin estat admeses perquè la documentació presentada és incompleta o conté errors esmenables, poden ser objecte d'esmena.
Mitjançant aquesta resolució, es requereix a les entitats a les quals no se n'ha admès la sol·licitud perquè conté defectes esmenables per tal que, en el termini de deu dies hàbils des de la publicació de la resolució, esmenin la sol·licitud, amb l'advertiment que, si no ho fan, s'entén que n'han desistit.
NOTA: es consideren dies hàbils els dies de la setmana de dilluns a divendres, ambdós inclosos, i exceptuant-ne els festius.
B) Resolució amb la relació definitiva d'admessos i exclosos
L'incompliment dels requisits no esmenables o del termini de presentació de sol·licituds que estableixen les bases reguladores i la Resolució de convocatòria comporta la inadmissió de la sol·licitud.
La manca de presentació de qualsevol dels documents esmenables que segons la Resolució de convocatòria han d'acompanyar la sol·licitud, o la manca d'esmena dels requisits esmenables, dins del termini de 10 dies hàbils des de la publicació al tauler electrònic de la Generalitat de Catalunya de la Resolució provisional d'admessos i exclosos esmenables, comporta desistiment.
Finalitzat el termini d'esmena que preveu l'apartat anterior, l'òrgan instructor fa pública la relació definitiva de les sol·licituds admesses i excloses i els desistiments, amb la indicació, quan escaigui, de les causes de la inadmissió, mitjançant la publicació al Tauler electrònic de l'Administració de la Generalitat de Catalunya.
Contra la resolució que aprovi la relació definitiva de les sol·licituds admesses i excloses i els desistiments es pot interposar recurs d'alçada davant el conseller o consellera de Salut, en el termini d'un mes a comptar de l'endemà de la publicació al Tauler electrònic de l'Administració de la Generalitat de Catalunya.
C) Resolució provisional de concessió
Veure el pas següent, "De la resolució provisional de concessió a la resolució definitiva de concessió"
En aquest cas podeu presentar les al·legacions, el desistiment de la sol·licitud o altra documentació complementària mitjançant aquesta modalitat.
A) Resolució provisional de concessió
Les sol·licituds admesses són sotmeses a una avaluació cientificotècnica.
Un cop avaluades, i considerant les possibilitats pressupostàries existents, la Comissió Tècnica de Selecció elabora una proposta de resolució provisional de concessió.
La proposta de resolució provisional de concessió de les subvencions es notifica a les entitats interessades mitjançant la publicació al Tauler electrònic de l'Administració de la Generalitat de Catalunya.
Contingut de la resolució provisional de concessió
La proposta de resolució provisional conté la llista provisional de sol·licitants proposats perquè siguin beneficiaris de les subvencions, i la quantia proposada per a cadascun.
Es poden presentar al·legacions o recurs?
Dins del termini de deu dies hàbils a comptar des de l'endemà de la publicació de la Resolució provisional de concessió, les entitats interessades poden presentar al·legacions o bé poden desistir de la subvenció.
Contra aquesta Resolució provisional no es pot presentar recurs
La subvenció s'entén acceptada tàcitament en el supòsit que l'entitat proposada com a beneficiària no presenti cap al·legació dins del termini de deu dies hàbils abans esmentat.
L'òrgan instructor pot demanar als sol·licitants que aportin la documentació complementària que consideri necessària per acreditar les dades que figuren en la seva sol·licitud.
Criteris de valoració i puntuació
S'han especificat a la informació general de l'apartat "Altres informacions" d'aquesta modalitat, a "Sol·licitar la subvenció".
B) Resolució definitiva de concessió
Quan es publica la Resolució definitiva de concessió?
En el termini màxim de sis mesos, a comptar des de l'endemà de la data de publicació de la convocatòria.
Si transcorregut aquest termini no s'ha publicat la resolució, els interessats poden entendre desestimades les seves sol·licituds.
Com es pot conèixer la Resolució definitiva de concessió?
Les entitats sol·licitants poden consultar al Tauler electrònic de l'Administració de la Generalitat de Catalunya la resolució definitiva de concessió de les subvencions.
Quin és el contingut de la Resolució definitiva de concessió?
La resolució definitiva de concessió és motivada i conté la informació següent:
La relació dels beneficiaris als quals es concedeix la subvenció.
L'import global de la subvenció amb el desglossament dels diferents conceptes que l'integren, si escau, sempre que això sigui possible.
La desestimació expressa de les restants sol·licituds, adequadament motivada.
Els terminis d'execució de l'activitat i els de presentació de les memòries de seguiment i finals.
Els recursos que s'hi poden interposar, el termini d'interposició i l'òrgan competent per emetre'n la resolució.
Totes les especificacions que siguin necessàries per les característiques de l'actuació objecte de subvenció.
La resolució de concessió o denegació de la subvenció no exhaureix la via administrativa.
Contra aquesta resolució es pot interposar recurs d'alçada davant el conseller o consellera de Salut, en el termini d'un mes a comptar de l'endemà de la publicació al Tauler electrònic de l'Administració de la Generalitat de Catalunya, de conformitat amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.
El Departament de Salut ha de donar publicitat a les subvencions atorgades d'acord amb el que estableix l'article 8.1 g) de la Llei 19/2014, de 29 de desembre, de transparència, accés a la informació pública i bon govern.
El Departament de Salut pot fer públics el contingut de les actuacions i projectes finançats amb aquestes subvencions.
Quan les entitats beneficiàries facin públiques les actuacions i els projectes finançats amb aquestes subvencions han de fer constar expressament que han estat subvencionats pel Departament de Salut de la Generalitat de Catalunya.
Podeu presentar qualsevol document relacionat amb la subvenció mitjançant la modalitat a la qual podeu accedir a travès de l'enllaç següent: Aportar documentació de la subvenció
Cal que presenteu una còpia del contracte de treball formalitzat entre l'entitat beneficiària i el científic o científica o el tecnòleg o tecnòloga contractat, en el termini màxim d'un mes des de la formalització.
Ho heu de fer mitjançant la modalitat Aportar documentació de la subvenció.
Rebreu la bestreta si al formulari de sol·licitud heu seleccionat l'opció "Sol·licitud de la bestreta del 80% de la subvenció atorgada".
El pagament de la bestreta el tramita l'Administració un cop formalitzada la resolució de concessió.
El pagament de l'import restant després del pagament de la bestreta (si n'hi ha hagut) es tramita un cop l'actuació subvencionada ha estat degudament realitzada i justificada.
Un cop feta la bestreta de la primera anualitat, no es paguen les bestretes de les anualitats successives fins que no es justifiqui correctament l'anualitat anterior.
Durant l'execució de la subvenció, l'entitat beneficiària pot presentar, mitjançant la modalitat Aportar documentació de la subvenció, la següent documentació segons el formulari que trobareu a l'enllaç:
A l'apartat "Documentació aportada" del formulari d'aportació de documentació heu d'annexar el formulari corresponent i seleccionar el tipus de document "Execució" (en cas de no estar disponible aquesta categoria, seleccioneu "Altres").
Les entitats beneficiàries han de justificar el compliment de l'objecte de la subvenció i de l'aplicació dels fons percebuts.
El termini per a la presentació de la documentació de justificació de la subvenció varia en funció de l'any de la convocatòria, i s'indicaran les dates exactes en aquest apartat cada cop que s'obri un termini.
En tot cas per a la convocatòria de l'any 2016 cal fer tres justificacions anuals, aproximadament als mesos de juliol, novembre i gener-febrer.
Per convocatòries posteriors només cal fer una justificació anual, al gener-febrer.
Heu de realitzar aquesta tramitació a través de la modalitat de Justificar la subvenció, on trobareu la informació dels aspectes importants per a emplenar el formulari de presentació de la justificació i els documents que hi cal annexar.
Per mantenir la continuïtat del finançament durant els tres anys de l'acció és imprescindible que les avaluacions de les memòries cientificotècniques siguin favorables.
Si no és el cas, s'inicia el procediment de revocació fins a cobrir els deutes pendents per aquest concepte.
Podeu fer aquesta tramitació a través de l'enllaç següent: Justificar la subvenció